Temeljem članka 17, stavak 1. Zakona o sustavu civilne zaštite („Narodne novine“, broj 82/2015), te članka 31. Statuta općine Goričan („Službeni glasnik Međimurske županije “ broj 5/13) Načelnik općine Goričan donosi 

ANALIZU STANJA
      sustava civilne  zaštite na području općine Goričan za 2018. godinu

UVOD
Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.
Općina Goričan dužna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
Člankom 17. stavak 1. Zakona o sustavu civilne zaštite („Narodne novine“ broj 82/2015) definirano je da predstavničko tijelo na prijedlog izvršnog tijela  jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.
Općina Goričan ima izrađenu Procjenu ugroženosti stanovništva, materijalnih i kulturnih dobara i okoliša, Plan zaštite i spašavanja i Plan civilne zaštite.
Nova dokument Procjena rizika  od velikih nesreća koji je usvojen na 5. sjednici općinskog vijeća od 26.03.2018.godine; KLASA:021-01/18-01/7; UR.BROJ:2109/08-18-13  kao i Plan djelovanja civilne zaštite KLASA: 022-05/18-01/30; UR.BROJ:2109/08-18-1 od 12.09.2018.godine u skladu s člankom 97. Zakona o sustavu civilne zaštite („Narodne novine“ 82/2015) kao i važeći propisi navedeni u članku 93. Zakona o sustavu civilne zaštite.
Na području općine Goričan ukupne snage i potencijale za zaštitu i spašavanje čine:
· operativne snage zaštite i spašavanja, 
· pravne osobe od interesa za zaštitu i spašavanje, 
· pravne osobe od posebnog interesa za zaštitu i spašavanje,
· udruge građana od interesa za zaštitu i spašavanje, 
· tijela državne uprave.

Odlukom o utvrđivanju operativnih snaga zaštite i spašavanja i pravnih osoba od interesa za zaštitu i spašavanje općine Goričan načelnik općine Goričan utvrdio je operativne snage zaštite i spašavanja i pravne osobe od interesa za zaštitu i spašavanje općine Goričan. 
Operativne snage zaštite i spašavanja općine Goričan su:
· Stožer civilne zaštite općine Goričan, 
· Postrojba civilne zaštite opće namjene općine Goričan,
· Povjerenici i zamjenici povjerenika C.Z.
· DVD Goričan
· Crveni križ  Goričan,
· HGSS – stanica Čakovec
· Koordinator na lokaciji

STANJE SUSTAVA PO VAŽNIJIM SASTAVNICAMA SUSTAVA ZAŠTITE I SPAŠAVANJA

1. STOŽER CIVILNE ZAŠTITE

Stožer civilne zaštite je stručno, operativno i koordinativno tijelo koje pruža stručnu pomoć i priprema akcije zaštite i spašavanja kojima rukovodi načelnik Stožera.
Stožer zaštite i spašavanja za općinu Goričan imenovan je Odlukom Općinskog vijeća općine Goričan, Klasa: 022-05/18-01/12; Ur.broj: 2109/08-18-1 od 16.04.2018.godine. Stožer se aktivira kada se proglasi stanje neposredne prijetnje, katastrofe i velike nesreće.
U Stožer civilne zaštite općine Goričan imenovan je načelnik Stožera i 7 članova.
Osposobljavanje  Stožera zaštite i spašavanja  i Vatrogasnog zapovjedništva JLP(R)S 
provedeno je temeljem Programa osposobljavanja, a proveli su je djelatnici Područnog ureda za zaštitu i spašavanje Čakovec i Gradskog društva Crvenog križa Čakovec.
Cilj osposobljavanja je bio upoznati članove stožera i zapovjedništava s njihovim obvezama i odgovornostima u sustavu zaštite i spašavanja te ih osposobiti za djelovanje u sustavu zaštite i spašavanja, katastrofama i velikim nesrećama.
Na sjednicama Stožera razmatrano je i stanje organiziranosti sustava zaštite i spašavanja na području općine Goričan  za 2019. godinu.
Kontakt podaci (adrese, fiksni i mobilni telefonski brojevi) kontinuirano se ažuriraju u planskim dokumentima.


     2.  POSTROJBA CIVILNE ZAŠTITE

Sukladno Odluci o osnivanju postrojbe civilne zaštite općine Goričan, Klasa:021-01/18-01/8; Ur.Broj:2109/08-18-4 od 08.06.2018.godine, postrojba civilne zaštite prema strukturi sastoji se od upravljačke skupine i 2 operativne skupine. Upravljačka skupina sastoji se od 2 pripadnika, a svaka operativna skupina sastoji se od 8 pripadnika. 
DVD Goričan prilično je dobro opremljen i osposobljen za spašavanje imovine građana, te može u znatnoj mjeri pomoći i kod spašavanja ljudi. Oprema se dopunjava prema mogućnostima financijskih sredstava Proračuna Općine Goričan.
Potrebno je kontinuirano nabavljati opremu za CZ i DVD.
Oprema CZ uz opremu DVD-a nalazi se u spremištima DVD-a Goričan.
Općina Goričan godišnje izdvaja sredstva za nabavku opreme DVD-a kao i za opremu CZ.

3. VATROGASNA ZAJEDNICA
Dobrovoljno vatrogasno društvo Goričan udruženo je u Vatrogasnu zajednicu Međimurske županije.

     4. DOBROVOLJNO VATROGASNO DRUŠTVO
Na području Općine Goričan djeluje dobrovoljno vatrogasno društvo.
Prema Procjeni ugroženosti od požara i tehnoloških eksplozija te Plana zaštite od požara i tehnoloških eksplozija za Općinu Goričan  djeluje  DVD-a Goričan. DVD Goričan je nositelj vatrogasne djelatnosti na području Općine Goričan. Pripadnici DVD-a redovno se osposobljavaju i prilično su dobro opremljeni. Iz rečenog proizlazi da je DVD osnovna interventna snaga za zaštitu i spašavanje. Godišnje izdvajanje za funkcioniranje DVD-a na području Općine Goričan iznosi 80.000,00 kn, Javnoj vatrogasnoj postrojbi grada Čakovca isplaćuje se 17.000,00 kn temeljem sporazuma, te po sporazumu o vođenja poslovanja 3.000,00 kn. U organizaciji DVD-a Goričan i Osnovne škole Goričan organizirat će se predavanja (edukacija djece) u Osnovnoj školi Goričan vezano uz vatrogasnu djelatnost, sprečavanje nastajanja požara i postupanje u slučaju da se isti dogodi.

Aktivnosti u vrijeme žetvene sezone
Prema Programu aktivnosti u provedbi posebnih mjera zaštite od požara od interesa za RH u 2018. godini DVD Goričan, je u razdoblju od 30.06. do 18.07. 2018 god. formirao ekipe
 sa po dva člana , kako bih se izvršili preventivni pregledi kombajna, podijelili  propagandni leci za žetvu po naselju i uspostavilo dežurstvo u slučaju izbijanja požara.
Vlasnici kombajna  upoznati su sa protupožarnom preventivom, pregledani su kombajni, koji svi posjeduju aparat za početno gašenje požara S-6, S-9 , te im je ostavljen broj mobilnog telefona voditelja dežurne ophodnje kako bih u slučaju požara što brže mogli kontaktirati vatrogasnu postrojbu DVD-a Goričan.
DVD  Goričan utrošio je 19 dana dežurstva, obavio 13 ophodnji , u akciji sudjelovalo je 18 vatrogasaca. Utrošeno je ukupno 137 sati dežurstva i pređeno ukupno 53 km, utrošeno je cca  600,00 kn za obavljanje ove akcije.


5. KOMUNALNA I DRUGA PODUZEĆA KOJA SE UKLJUČUJU U ZAŠTITU I   
    SPAŠAVANJE
Komunalna i druga poduzeća uključuju se u zaštitu i spašavanje:
· Hrvatske vode – u dijelu koji proizlazi temeljem zakonskih obveza – poplave,
· Međimurske vode d.o.o. Čakovec – u dijelu koji proizlazi iz zakonskih obveza – opskrba pitkom vodom,
· Međimurje plin d.o.o. Čakovec – u dijelu koji proizlazi iz zakonskih i drugih obveza – opskrba plinom,
· HEP DP Elektra Čakovec – u dijelu koji proizlazi iz zakonskih obveza – opskrba el. energijom,
· Poduzeća i fizičke osobe (obrtništvo) sa sjedištem i  prebivalištem na području Općine Goričan – u dijelu obveze koje proizlaze iz zakonskih obveza samozaštite i zaštite stavljanjem na raspolaganje sve mehanizacije (građevinski i drugi strojevi, prijevozna sredstva i alati),
· GKP Pre-kom  d.o.o. Prelog, te komunalni redar općine Goričan – koordinacija između Stožera zaštite i spašavanja i vlasnika mehanizacije u slučaju potrebe.
  
6. ZDRAVSTVO
Na području Općine Goričan djeluju:
· Ambulanta opće prakse u sklopu Doma zdravlja Čakovec sa dva  liječnika i dvije medicinske sestre.
· Zubna ambulanta sa jednim zubarom i jednom medicinskom sestrom.
 
7. VETERINARSKA STANICA
U slučaju velike nesreće ili katastrofe djelatnici Veterinarske stanice Prelog provodit će    
 zaštitu  životinja i namirnica životinjskog porijekla. Zaštitu i spašavanje životinja provodit će 
  individualni uzgajivači uz stručnu pomoć Veterinarske stanice Prelog.
 
8. POLJOPRIVREDNA SKLADIŠTA
Zaštitu bilja provodit će individualni uzgajivači uz stručnu pomoć Savjetodavne poljoprivredne službe Međimurske županije i Agromeđimurja d.d. Čakovec.

9. CRVENI KRIŽ
U slučaju većih nesreća i katastrofa osnovat će se ekipe prve pomoći, organizirati dobrovoljno davanje krvi, dijeliti pomoć ugroženima i sl. u organizaciji Crvenog križa Čakovec i Crvenog križa Goričan.

10. OSNOVNA ŠKOLA GORIČAN
Podaci:
Ukupno učenika: 166
· Broj učitelja i profesora: 25
· Ravnatelj, pedagog, računovodstvo i knjižničar : 4
· Broj pomoćnog osoblja (kuharica, domar i čistačica):  3
Djeca se mogu uključiti u provođenje zaštite i spašavanja i to posebno u logističkim poslovima i poslovima pružanja prve pomoći.

11. UDRUGE:
Ostale udruge koje djeluju na području Općine Goričan:

· Kulturno umjetničko društvo Goričan
· Puhački orkestar Goričan
· SRD Smuđ Goričan 
· Šahovski klub Goričan
· Udruga umirovljenika,
· ŽNK Trnava
· NK Trnava
· Udruga Prijatelji
· Udruga mažoretkinje
· Udruga poljoprivrednih proizvođača
· UDVDR Goričan
· Udruga za boljitak Roma
· STK Klima-Montaža
· Udruga Dvorščakov most
· Klub 54. samostalne pješačke bojne
· Umjetničko likovna udruga Slika

S obzirom da je u svim udrugama, osim Udruge umirovljenika, članstvo uglavnom mlađe životne dobi, moguće je uključivanje svih članova u eventualnu akciju zaštite i spašavanja.

12. ZAKLJUČAK:
Analizirajući  utvrđene organizirane snage zaštite i spašavanja procjenjuje se da je neophodan daljnji razvoj i unapređenje mogućnosti djelovanja svih subjekata zaštite i spašavanja, uz osiguravanje sredstava za njihovo opremanje sukladno Procjeni ugroženosti i Planovima zaštite i spašavanja te  razvojnim programima. 
Unapređenje sposobnosti pojedinih službi i tijela za sudjelovanje u aktivnostima zaštite i spašavanja ljudi i materijalnih dobara detaljnije je naznačeno u godišnjem Planu razvoja sustava civilne zaštite na području općine Goričan za 2018.godinu.
 
Ova Analiza stanja sustava zaštite i spašavanja  dostavlja se Općinskom vijeću Općine Goričan na usvajanje, a ista će se objaviti u Službenom glasniku Međimurske županije.


[bookmark: _GoBack]Klasa: 022-05/19-01/03
Ur.broj: 2109/08-19-01
Goričan, 31.01.2019.g.


						                        Načelnik Općine Goričan
								   Mario Moharić















